ટીપરવાના ચાલકને બેદરકારીના કારણ સર્જાયેલી જીવલેણ દુર્ઘટનામાં જીવ ગુમાવનાર રણજીતભાઇના પરિવારજનો, સગા,સંબંધીઓ અને કરસનભાઇ વાઘેલા, મુકેશભાઇ પરમાર સહિતના દલિત સમાજના આગેવાનો હોસ્પિટલ દોડી ગયા હતા. ભોગ બનનાર રણજીતભાઇને સંતાનમાં બે પુત્રી એક પુત્ર છે. મૃતકના પરિવારજનોએ કોઇ એક વારસદારને નોકરી, રોકડ સહાય સહિતની માગણી નં સંતોષાય અને અકસ્માત સર્જનારની ધરપકડ ન થાય ત્યાં સુધી મૃતદેહ સ્વીકારવાનો ઇન્કાર કર્યો હતો. ટીપર વાનના કોન્ટ્રાક્ટરે વળતર પેટે રોકડ સહાયનો ચેક તેમ મ્યુનિસિપલ કમિશનરે વારસદારને નોકરી માટે ઘટતુ કરવાની ખાતરી આપતા મૃતદેહને અંતિમવિધી માટે સ્વિકારવામાં આવ્યો હતો. નાસી છૂટેલા વાન ચાલકને ઝડપી લેવા પીએસઆઇ એચ.બી.ગઢવી તપાસ ચલાવી રહ્યા છે.